《喜林沂字居鲁金华推官赴京待宪》
明代·张弼

半晴半雨半清和，绣柱青帘忽我过。渺渺乾坤身作客，茫茫今古口悬河。

张翰门外飞花净，范老祠前芳草多。自信惠文冠是铁，此生宁肯负恩波。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。